Document ID: /roh_data/filtered/fineweb-2-filterrobots_roh.jsonl.gz/20043

Davent dal 1. da schaner 2021 è Philipp Gunzinger nov president dal cussegl da fundaziun dal center da sanadad. Il cussegl d'administraziun dal Center da sandà Engiadina Bassa ha elegì el sco president per Victor Peer, che sto sa retrair la fin da l'onn pervia da limitaziun d'uffizi, sco il center ha communitgà.
Philipp Gunzinger ha 59 onns ed è stà il mainaproject da la fasa da realisaziun il 2006. In onn pli tard aveva Gunziger surpiglià la direcziun dal manaschi, e timunà quel durant 10 onns.
Dasper Victor Peer bandunan era Leta Steck-Rauch ed Emil Müller la suprastanza, medemamain pervi da la limitaziun d’uffizi. Per els vegnan da nov en suprastanza Seraina Bickel da Zernez e Fadri Riatsch da Vnà. Reelegids èn Aita Zanetti e Christian Fanzun.